id en en en en id en en fr ms ca id en en en id en en fr ms ca id id en id id id id de ar id id ms ms ms id ms ms id id ar id id ms id ps id id id id id id id tr id id ms ms id id en ms de en en nl en en en id id en id en id en ms fr en id id en en en fa en en en en en en es en en ms en fr en en en en en id en en
Wednesday , August 31 2022
Tempat ke-40 Wahabi di Malaysia, Hasrizal Abdul Jamil.
Pernahkah anda mendapat senarai berkenaan? Senarai itu sudah lama berlegar di media sosial dan saiznya bertambah panjang dari semasa ke semasa.
Jika senarai itu mahmudah, baik, berkebajikan, maka banyaklah pahala di sisi Allah orang yang menghasilkannya.
Tetapi jika senarai itu mazmumah, dusta dan bermaksud melemparkan tuduhan sesat atau fasiq, atau kafir ke atas sesama umat Islam, maka amat besarlah ancamannya di sisi Allah dan Rasul yang kita kasihi, sallallāh ‘alayhi wa sallam.
Pesan Nabi sallallāh ‘alayhi wa sallam:
‎لا يرمي رجلٌ رجلاً بالفسوق، ولا يرميه بالكفر، إلا ارتدت عليه، إن لم يكن صاحبه كذلك
Barang siapa menuduh fasik atau kafir terhadap seseorang lain adalah dia sendiri yang akan menjadi fasik atau kafir jika tuduhan itu tidak benar. (Riwayat al-Bukhari).
Bagaimana seseorang itu dituduh sebagai wahabi?
Soalan itu hanya boleh dijawab oleh orang yang menuduh.
Mungkin kerana beliau dapati saya memetik dan mempertahankan pendapat Muhammad bin Abdul Wahhab.
Mungkin kerana beliau dapati saya memuji, memuliakan, dan mengagungkan Muhammad bin Abdul Wahhab.
Mungkin orang itu tidak membaca pun tulisan saya, tidak mendengar pun ceramah-ceramah saya. Tetapi beliau diberitahu oleh seseorang yang beliau percayai, bahawa saya Wahabi.
Jika saya Wahabi, Wahabi itu pula apa maksudnya? Adakah maksud penuduh jika seseorang itu Wahabi, maka dia fasiq? Atau ahli bid’ah? Atau kafir?
Melempar-lempar tuduhan, label, kecaman, sesama umat Islam adalah sesuatu yang sangat keji, lagi berbahaya.
Sekali lagi, seperti sabda Nabi sallallāh ‘alayhi wa sallam:
‎لا يرمي رجلٌ رجلاً بالفسوق، ولا يرميه بالكفر، إلا ارتدت عليه، إن لم يكن صاحبه كذلك
Barang siapa menuduh fasik atau kafir terhadap seseorang lain adalah dia sendiri yang akan menjadi fasik atau kafir jika tuduhan itu tidak benar. (Riwayat al-Bukhari).
Semasa belajar di Jordan, saya belajar ilmu-ilmu usuluddin mengikut aliran Asya’irah, memahami serba sedikit perbezaannya dengan Maturidiyyah, juga belajar mengikut aliran ‘Salafi’.
Ada pensyarah kami yang salafi, ada juga yang menurut Asy’ari. Tiada sesiapa di antara mereka yang mendesak kami menjadi Ays’ari atau Salafi, kerana cara belajar di Jordan ialah kenal, faham, dan ikut yang terbaik.
Bukankah al-Quran pun suruh kita buat begitu?
‎ٱلَّذِينَ يَسْتَمِعُونَ ٱلْقَوْلَ فَيَتَّبِعُونَ أَحْسَنَهُۥٓ ۚ أُو۟لَـٰٓئِكَ ٱلَّذِينَ هَدَىٰهُمُ ٱللَّهُ ۖ وَأُو۟لَـٰٓئِكَ هُمْ أُو۟لُوا۟ ٱلْأَلْبَـٰبِ
Yang berusaha mendengar perkataan-perkataan yang sampai kepadanya lalu mereka memilih dan menurut akan yang sebaik-baiknya (pada segi hukum ugama); mereka itulah orang-orang yang diberi hidayah petunjuk oleh Allah dan mereka itulah orang-orang yang berakal sempurna. (Al-Zumar 39: 18).
Ada banyak pendapat aliran salaf, demikian juga aliran Asy’ari, yang saling berguna untuk membantu kita mengimani Allah SWT di zaman kita ini. Keutamaan saya ialah, menyempurnakan keimanan kepada Allah Azza wa Jalla, dan bukannya memenangkan mazhab A ke atas mazhab B, atau mencela mazhab A agar mazhab B diikuti.
Demi mencerahkan kefahaman sendiri tentang latar belakang sejarah isu ini, saya juga menekuni sejarahnya. Bukan bermula dengan bila Muhammad bin Abdul Wahhab dilahirkan dan mati. Tetapi beberapa ratus tahun sebelum beliau wujud. Semasa zaman Imam Birgivi pada abad ke-16. Kemudian bagaimana daripada pemikiran Birgivi, lahirkan gerakan Kadizadeli di Istanbul. Bagaimana konflik terjadi di sana. Bagaimana pendukung Kadizadeli dibuang negeri ke Cyprus. Bagaimana kemudiannya mereka ke Syam. Dan kemudian bagaimana seorang pelajar bernama Muhammad bin Abdul Wahhab datang ke Syam untuk mendalami ilmu hadith.
Saya juga cuba belajar sejarah Daulah Uthmaniyyah di Mesir dan Saudi. Di era Muhammad Ali Pasha, di zaman Sultan Abdul Hamid II.
Demi mendapat gambaran yang lebih baik, belajar juga sejarah penerokaan minyak di tanah arab oleh peneroka dari Texas. Bagaimana sistem kabilah di tanah Hijaz pada masa tersebut. Bagaimana Revolusi Arab 1916.
Kesimpulan saya semasa belajar, aqidah betul tak semestinya politiknya betul. Politiknya salah tak semesti aqidahnya sesat.
Perjalanan untuk memahami, mengambil masa berpuluh tahun belajar, mengaji.
Tapi, bagi manusia yang tidak bertanggungjawab, yang tidak takut dengan Allah, yang mempertahankan kekasih Allah dengan akhlak yang dibenci Rasulullah sallallāh ‘alayhi wa sallam sendiri, mereka ini ambil masa sekejap sahaja untuk buat senarai. Kecam sana kecam sini.
Saya tidak rugi apa-apa sebab saya teruskan hidup macam biasa. Baik di tanahair mahu pun selepas berhijrah jauh ke hujung benua.
Yang saya bimbangkan ialah perbuatan forward-forward senarai itu. Tidak takutkah tuduhan dan kecaman berkenaan, kalau tidak benar, balik menimpa diri kamu sendiri?
Kepada asatizah, baik Salafi atau Asy’ari, didiklah anak buah agar bertaqwa kepada Allah. Didik mereka mencintai kebaikan dan kebenaran, mencintai keadilan dan membenci kefasiqan serta kezaliman. Tidak naik mazhab anda dengan menjatuhkan mazhab yang anda tidak setuju. Orang ramai yang suka forward-forward ini, mereka sudah aqil baligh dan menanggung dosa dan pahala atas perbuatan mereka sendiri. Tetapi asatizah yang menyemai fitnah dan permusuhan, beratkanlah timbangan kalian dengan amal kebaikan, bukan mazmumah kejahatan.
Ingatlah hari yang semasa kita mengadap Allah, harta dan pengikut sudah tidak berguna. Kecuali yang hadir dengan membawa sekeping hati yang sejahtera.
Lima Tiang Pensejarahan Dakwah Muhammad Ibn Abd al-Wahhab
Isu Wahhabiyyah: Tingkap Yang Disangka Pintu
Previous Bolehkah PMS Menjadi Alasan?
Next Naratif BULI Yang Kita Normalisasikan Ia
Gelombang ‘Buku Islamik’ Pusingan Seterusnya
APA ITU WANITA: SOALAN MUDAH JADI SUSAH DI ERA PASCA KEBENARAN
Bacaan Untuk Guru Baharu
Mendidik Anak Remaja: Semasa Semua Strategi Tidak Menjadi
Mendidik anak remaja di akhir zaman ini amat mencabar. Kita perlu bersaing dengan pelbagai faktor …
Leave a Reply Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved